Niemand spring die vuur vry nie! | 4windkoinonia
← Die tweeledigheid van die Skrifte
Die eenvoudigheid en reinheid van God →
Hier is hoe elkeen se werke getoets word, en hoe elkeen van hul sonde verlossing kry en ‘n nuwe lewe in Christus kan betree:
1Kor 3:13-15 elkeen se werk sal aan die lig kom, want die dag sal dit aanwys, omdat dit deur vuur openbaar gemaak word; en die vuur sal elkeen se werk op die proef stel, hoedanig dit is. (14) As iemand se werk bly staan wat hy daarop gebou het, sal hy loon ontvang; (15) as iemand se werk verbrand word, sal hy skade ly; alhoewel hy self gered sal word, maar soos deur vuur heen.
Ten spyte van hierdie duidelike riglyn vir redding vir “elkeen” (almal!), word daar gewaarsku dat mense moet probeer om weg te bly van die vuur, wat as ‘n ‘ewige hel’ deur die valse leraars gepreek word. Hierdie leiers, wat voorgee dat hulle God ken, is totaal onbewus van God se plan met mensdom (alle mense). Ons almal is op ons eie tyd slawe van hierdie tipe valse leerstellings wanneer ons dink dat ons God se uitverkore volk is. Ons is dan, volgens die Skrifte, die einste “sondaars in Sion” en die profeet Jesaja het die volgende woorde vir ons neergeskryf:
Jes 33:14 Die sondaars in Sion bewe, siddering het die roekelose aangegryp. Hulle sê: Wie van ons kan woon by ‘n verterende vuur, wie van ons kan woon by ‘n ewige gloed?
Dit is ‘n vraag wat beantwoord moet word deur elkeen wat dit lees wat dink dat hulle die vuur kan vryspring en nog steeds gered kan word. Nee, redding kom deur ‘n proses wat deur vuur gaan om ons enersyds te beloon vir die werke van Christus in ons (goud, silwer en kosbare stene…)
1Kor 3:11-12 Want niemand kan ‘n ander fondament lê as wat daar gelê is nie, dit is Jesus Christus. En as iemand op dié fondament bou goud, silwer, kosbare stene, hout, hooi, stoppels—
1Kor 3:14 As iemand se werk bly staan wat hy daarop gebou het, sal hy loon ontvang…
1Pe 4:12-13 Geliefdes, verbaas julle nie oor die vuurgloed van vervolging onder julle wat tot julle beproewing dien, asof iets vreemds oor julle kom nie; (13) maar namate julle gemeenskap het aan die lyde van Christus, moet julle bly wees, sodat julle ook by die openbaring van sy heerlikheid met blydskap kan jubel.
….en andersyds is dieselfde proses ook daargestel om na ons die nodige verlossing te bring van die ou mens van sonde (die eerste Adam) en sy werke in ons ( hout, hooi, stoppels):
….as iemand se werk verbrand word, sal hy skade ly; alhoewel hy self gered sal word, maar soos deur vuur heen.
Wie sal die vuur kies op sy eie? Niemand. God is die een wat ons trek na die vuur, Jesus Christus:
Opn 1:12-16 Toe draai ek my om, om te sien watter stem met my gespreek het; en toe ek my omgedraai het, sien ek sewe goue kandelaars, (13) en tussen die sewe kandelaars Een soos die Seun van die mens met ‘n kleed aan wat tot op die voete hang, en gegord om die bors met ‘n goue gordel. (14) Sy hoof en hare was wit soos wit wol, soos sneeu, en sy oë soos ‘n vuurvlam, (15) en sy voete soos blink koper wat gloei soos in ‘n oond, en sy stem soos die stem van baie waters. (16) En in sy regterhand het Hy sewe sterre gehou, en ‘n skerp tweesnydende swaard het uit sy mond uitgegaan, en sy aangesig was soos die son wat skyn in sy krag.
Wie van ons kan woon by hierdie verterende vuur? Jesaja gee die antwoord want daar is wel hulle wat weet hoekom die verterende vuur ‘n baie belangrike rol in hulle speel:
Jes 33:15 Hy wat in geregtigheid wandel en spreek wat reg is, wat gewin deur afpersinge versmaad, wat sy hande uitskud om geen omkoopgeskenk aan te gryp nie, wat sy oor toestop om van geen bloedskuld te hoor nie, en sy oë sluit om wat sleg is, nie te sien nie—
Die verterende vuur is baie nodig vir elkeen wat God wil leer ken…. “want onse God is ‘n verterende vuur.” (Heb 12:29). Hulle wat in geregtigheid wil wandel raak gewoond aan God se vuur! Hulle ken die pad en die eindpunt:
Hnd 14:22 en die siele van die dissipels versterk en hulle vermaan om in die geloof te bly deur te sê: Ons moet deur baie verdrukkinge in die koninkryk van God ingaan.
Heb 12:1-4 Daarom dan, terwyl ons so ‘n groot wolk van getuies rondom ons het, laat ons ook elke las aflê en die sonde wat ons so maklik omring, en met volharding die wedloop loop wat voor ons lê, (2) die oog gevestig op Jesus, die Leidsman en Voleinder van die geloof, wat vir die vreugde wat Hom voorgehou is, die kruis verdra het, die skande verag het en aan die regterkant van die troon van God gaan sit het. (3) Want julle moet ag gee op Hom wat so ‘n teëspraak van die sondaars teen Hom verdra het, sodat julle in jul siele nie vermoeid word en verslap nie. (4) Julle het nog nie ten bloede toe weerstand gebied in julle stryd teen die sonde nie.
Vir hulle wat in hul eie geregtigheid wil wandel, is God se vuur nie welkom nie. Let op dat dit die sondaars “in Sion” is wat hierdie vraag vra. Hier is Jesaja 33 vers 14 weer:
“Die sondaars in Sion bewe, siddering het die roekelose aangegryp. Hulle sê: Wie van ons kan woon by ‘n verterende vuur, wie van ons kan woon by ‘n ewige gloed?”
Dit is hulle wat sê dat hulle kinders van God is, maar op dieselfde tyd ook God se vuur met alle mag wil vermy. Maar elkeen se werke sal wel deur God se vuur openbaar word – vroeër of later:
1Kor 3:13 elkeen se werk sal aan die lig kom, want die dag [die oordeelsdag] sal dit aanwys, omdat dit deur vuur openbaar gemaak word; en die vuur sal elkeen se werk op die proef stel, hoedanig dit is.
Net God se vuur is die egte en ware maatstaf om ons werke mee te meet. Die “sondaars in Sion” gebruik egter hul eie maatstawe om goddelikheid of geestelike volwassenheid te meet in hulself en ander.
Maar ten spyte van die verontwaardigende aanmerkings en beskuldigings van die “sondaars in Sion” is daar wel hulle wat woon met die Verterende Vuur en gered word – dit is Sy ware Kerk!
Ons kan net gered word as ons deur hierdie vurige oordeel van God gaan:
1Kor 3:14-15 As iemand se werk bly staan wat hy daarop gebou het, sal hy loon ontvang; 15 as iemand se werk verbrand word, sal hy skade ly; alhoewel hy self gered sal word, maar soos deur vuur heen.
God se vurige oordeel leer ons van God se geregtigheid en laat ons afsien van ons eie geregtigheid:
Kom ons kyk hoe leer ons God se geregtigheid uit die woorde van Jesaja en hoekom hierdie ware kerk van Christus tuis voel in Sy verterende vuur:
Kom ons breek dit op om te sien wat met die woorde van Jesaja bedoel word in die beantwoording van die vraag: “Wie van ons kan woon by ‘n verterende vuur?” Hier is die hoofpunte:
• Dit is net hulle wat in geregtigheid wandel;
• Hulle wat reg spreek;
• Hulle wat persoonlike gewin deur afpersing versmaad;
• Hulle wat nie omkoopgeld aangryp nie;
• Hulle wat hul ore toestop om nie van bloedskuld te hoor nie;
• Hulle wat hulle oë sluit vir dit wat sleg is.
Kom ons prober om duidelikheid te gee deur die getuienis van twee of meer skriftekste in te roep sodat hulle wat die vuur kan ontvang in blydskap eer kan betoon aan God wat getrou is:
Wie is hulle wat in geregtigheid wandel?
Wat is geregtigheid? Daar kom ‘n tyd in ‘n mens se lewe waar jy lewe volgens dit wat reg is in jou eie oë, en hierdie tipe denke en oortuigings verblind mens om die waarheid te sien:
Rigt 21:25 In dié dae was daar geen koning in Israel nie: elkeen het gedoen wat reg was in sy oë.
Dit is die dae wanneer ons nie die ware Jesus as Koning in ons lewens het nie, en wanneer ons ‘n “ander Jesus” ken wat die valse Jesus is – en dit alles lyk “reg” in ons oë. Hierdie “ander Jesus” is baie populêr en mense volg hom alte gewilliglik:
Onthou die “ander Jesus” is ‘n kragtige dwaling wat God self stuur om hulle wat nie die waarheid kan hoor nie, mee te verlei:
Dit alles gebeur sodat hulle later geoordeel kan word om dan die waarheid en geregtigheid te leer. Niemand word mislei om daarin vir ewig te bly nie. Nee, almal sal die Lig van die Waarheid ontvang op die tyd soos God bepaal het – deur God se regverdige oordeel. Baie volg hierdie “ander Jesus” en sal eendag met skok uitvind dat hierdie “ander Jesus” die verkeerde “Jesus” was:
Mat 7:22-23 Baie sal in daardie dag vir My [die ware Jesus] sê: Here, Here, het ons nie in u Naam geprofeteer en in u Naam duiwels uitgedrywe en in u Naam baie kragte gedoen nie? 23 En dan sal Ek aan hulle sê: Ek het julle nooit geken nie. Gaan weg van My, julle wat die ongeregtigheid werk!
Kyk weer – hierdie mense was opreg in hul eie oortuiging en het met groot ywergewerk vir hierdie “ander Jesus”…maar sonder die kennis van die ware Jesus:
Dit is juis ons ywer en goeie werke wat die blindheid in ons bewerkstellig!
Maar kom ons kyk hoe ons eie werke in God se oë lyk en dan sien ons, soos God wil, dat ons die verwaandheid gehad het om in ons verdwaalde ywer en geestelike blindheid hierdie vuil en stink werke van “ons geregtighede” aan God aan te bied:
Hoe praat ons reg?
Tydens ons tyd van geestelike blindheid glo ons vas dat ons nie so sleg is soos ander nie – sommer net so – en ons sê ook so – openlik, sonder skaamte! Ons glo en bely valse leerstellings en noem dit God se Woord en Sy evangelie. Wat ‘n dikvellige verwaande idioot is die natuurlike godsdienstige mens in onsself nie. In hierdie siek toestand kan ons dus nie “reg spreek” soos die ware kinders van God nie.
As die verterende vuur met ons woon dan is ons nederig en weet ons dat alles van God kom – ook die bose is Sy werktuig ook hier in ons eie lewe. Ons kyk nie na ander se boosheid en vergelyk ook nie bose met bose nie – nee, die ware kind van God kyk binne en weet dat God die kwaad wat die bose aan sy kinders doen, sal vergeld:
1Pe 3:9-14 Vergeld geen kwaad met kwaad of skeldwoorde met skeldwoorde nie, maar seën inteendeel, omdat julle weet dat julle hiertoe geroep is, sodat julle seën kan beërwe. 10 Want wie die lewe wil liefhê en goeie dae wil sien, moet sy tong bewaar vir wat verkeerd is, en sy lippe dat hulle geen bedrog spreek nie. 11 Hy moet afwyk van wat verkeerd is, en doen wat goed is; hy moet vrede soek en dit najaag. 12 Want die oë van die Here is op die regverdiges en sy ore tot hulle gebed, maar die aangesig van die Here is teen die kwaaddoeners. 13 En wie is dit wat julle kwaad sal aandoen as julle navolgers is van die goeie? 14 Maar as julle ook moet ly ter wille van die geregtigheid, salig is julle. En vrees hulle glad nie, en wees nie ontsteld nie.
Ons kyk dus nie (angstig) rond nie – “kyk hier!” en “kyk daar nie”….nee, as ons reg praat, dan sal ons bely dat die grootste euwel baie nader bly as wat ons voorheen gesien het….
Hoe versmaad ons persoonlike gewin deur afpersing?
As ons in en met die Verterende Vuur leef, dan weet ons ook waar God werk en hoe Hy alle eer moet kry – in alles (lees weer Lukas 17 vers 20 en 21 hier bo)! Ons doen dan niks vir persoonlike gewin nie, maar verloor ons lewens eerder in Hom:
Hoe gryp ons nie omkoopgeld aan nie?
Hulle wat met die Verterende Vuur woon soek nie die kortste pad nie – hulle soek nie wat is geoorloof nie, maar hulle soek dit wat nuttig is – vir God en vir ander:
1Kor 6:12 Alles is my geoorloof, maar nie alles is nuttig nie; alles is my geoorloof, maar ek sal my nie deur iets laat oorheers nie.
1Kor 10:23 Alles is my geoorloof, maar nie alles is nuttig nie; alles is my geoorloof, maar nie alles stig nie.
Die pad na die koninkryk van God kom slegs deur baie beproewinge – baie verliese. Dit is ‘n lang pad waarlangs ons die belangrike Goddelike geduld en langmoedigheid leer:
Hulle wat met die Vuur woon weet dat ons beproewinge ons toegangskaartjies is tot dieper dieptes in God se geestelike dinge. Beproewinge stimuleer ook die noodsaaklike groei in ons allerheiligste geloof. Die lang pad lyk dan op die einde na ‘n baie “kort tydjie” as ons die heerlikheid sien en oorwinning smaak:
Die Here maak nie ‘n fout as Hy ons die probleme en beproewinge stuur nie. Hy wil ons deur dit vat en ons daardeur oorwinaars maak. Geeneen wat nie oorwin nie sal in die voordele van die geestelike Koninkryk van God kan deel nie. Hier is ‘n paar voordele:
1Jn 4:4 Julle is uit God, my kinders, en het hulle oorwin, omdat Hy wat in julle is, groter is as hy wat in die wêreld is.
Open 2:11 Wie ‘n oor het, laat hom hoor wat die Gees aan die gemeentes sê. Die wat oorwin, sal deur die tweede dood geen skade ly nie.
Open 2:26 En aan hom wat oorwin en my werke tot die einde toe bewaar, sal Ek mag oor die nasies gee,
Open 3:5 Wie oorwin, sal beklee word met wit klere, en Ek sal sy naam nooit uitwis uit die boek van die lewe nie, en Ek sal sy naam bely voor my Vader en voor sy engele.
Hoe stop ons die ore toe om nie van bloedskuld te hoor nie?
Dit is hulle wat regverdiglik oordeel oor wat goed en kwaad is. Hulle oordeel is geldig omdat hulle self eers geoordeel is omdat hulle self skuldig was aan alle sonde:
Rom 2:1-3 Daarom is jy, o mens wat oordeel, wie jy ook mag wees, sonder verontskuldiging; want waarin jy ‘n ander oordeel, veroordeel jy jouself; want jy wat oordeel, doen dieselfde dinge. 2 En ons weet dat die oordeel van God na waarheid is oor die wat sulke dinge doen. 3 En meen jy, o mens wat hulle oordeel wat sulke dinge doen, en dit self doen, dat jy die oordeel van God sal ontvlug?
Hulle het die balk in hul eie oog gesien, dit verwyder deur God se pynlike en tydsame oordeel, en toe die splinter in ander se oog met groot liefde en nederigheid help verwyder:
Mat 7:2-5 Want met die oordeel waarmee julle oordeel, sal julle geoordeel word; en met die maat waarmee julle meet, sal weer vir julle gemeet word. 3 En waarom sien jy die splinter in die oog van jou broeder, maar die balk in jou eie oog merk jy nie op nie? 4 Of hoe sal jy vir jou broeder sê: Laat my toe om die splinter uit jou oog uit te haal, en kyk, in jou eie oog is die balk! 5 Geveinsde, haal eers die balk uit jou oog uit, en dan sal jy goed sien om die splinter uit die oog van jou broeder uit te haal.
Hulle wat met die Verterende Vuur kan leef sien hulself as die grootste sondaar in elke opsig, wat deur God se genade gered word:
Die wat woon met die Verterende Vuur ken God se Almag in alles, ook in Sy reddende genade VIR ALMAL. As hy die grootste sondaar kan red, dan sal God ook ALMAL red:
1Ti 2:1-6 In die eerste plek vermaan ek dan dat smekinge, gebede, voorbedes, danksegginge gedoen moet word vir alle mense; 2 vir konings en almal wat hooggeplaas is, sodat ons ‘n rustige en stil lewe kan lei in alle godsvrug en waardigheid. 3 Want dit is goed en aangenaam voor God, ons Verlosser, 4 wat wil hê dat alle mense gered word en tot kennis van die waarheid kom. 5 Want daar is een God en een Middelaar tussen God en die mense, die mens Christus Jesus, 6 wat Homself gegee het as ‘n losprys vir almal, as die getuienis op die regte tyd.
Hoe sluit ek my oë vir dit wat sleg is?
Hulle wat saam met die Verterende Vuur woon sit nie in die raad van die goddelose en neem nie deel aan hulle gesprekke net om in tel te wees of om intelligent en kundig voor te kom nie:
Psa 1:1-6 Welgeluksalig is die man wat nie wandel in die raad van die goddelose en nie staan op die weg van die sondaars en nie sit in die kring van die spotters nie; 2 maar sy behae is in die wet van die HERE, en hy oordink sy wet dag en nag. 3 En hy sal wees soos ‘n boom wat geplant is by waterstrome, wat sy vrugte gee op sy tyd en waarvan die blare nie verwelk nie; en alles wat hy doen, voer hy voorspoedig uit. 4 So is die goddelose mense nie, maar soos kaf wat die wind verstrooi. 5 Daarom sal die goddelose nie bestaan in die oordeel en die sondaars in die vergadering van die regverdiges nie. 6 Want die HERE ken die weg van die regverdiges, maar die weg van diegoddelose sal vergaan.